ಪಂದ್ಯದುದ್ದಕ್ಕೂ ಆಯಕ್ಟೀವ್ ಮೂಡ್.. ಮೈದಾನದಿಂದ ಅಭಿಮಾನಿಗಳನ್ನ ರಂಜಿಸಿದ ಕೊಹ್ಲಿ ಚೊಚ್ಚಲ ವಿಶ್ವ ಟೆಸ್ಟ್ ಚಾಂಪಿಯನ್ಶಿಪ್ ಟೂರ್ನಿಗೆ ತೆರೆ ಬಿದ್ದಿದೆ. ಮಳೆಯ ಕಾಟದ ನಡುವೆಯೂ ನಡೆದ ಭಾರತನ್ಯೂಜಿಲೆಂಡ್ ಪಂದ್ಯ, ಅಭಿಮಾನಿಗಳಿಗೆ ಬೇಸರ ತರಿಸಿದ್ರಲ್ಲಿ ಅನುಮಾನವೇ ಇಲ್ಲ. ಫ್ಯಾನ್ಸ್ ಮಾತ್ರವಲ್ಲ, ಕ್ರಿಕೆಟಿಗರು ಕೂಡ ಕೆಲಕಾಲ ಮಂಕಾಗಿದ್ರು. ಇದನ್ನ ಕೊಹ್ಲಿ ತನ್ನ ವಿಶಿಷ್ಠ ಫಾರ್ಮಾಲಾದೊಂದಿಗೆ ಬಗೆಹರಿಸಿದ್ರು. ಹಾಗಾದ್ರೆ, ಕೊಹ್ಲಿ ಮಾಡಿದ್ದೇನು? ಐಸಿಸಿ ಟೆಸ್ಟ್ ಚಾಂಪಿಯನ್ಶಿಪ್ ಎಂಬ ಕಾನ್ಸೆಪ್ಟ್ ಪರಿಚಯಿಸಿದ ದಿನದಿಂದಲೂ, ಕುತೂಹಲ ಕೆರಳಿಸಿದ್ದ ಚೊಚ್ಚಲ ಟೂರ್ನಿಗೆ ತೆರ ಬಿದ್ದಿದೆ. ಸೌತ್ಹ್ಯಾಂಪ್ಟನ್ನಲ್ಲಿ ಕಳೆ 6 ದಿನಗಳಿಂದ ನಡೆದ ಫೈನಲ್ ಪಂದ್ಯದೊಂದಿಗೆ, ಸುದೀರ್ಘ 2 ವರ್ಷಗಳ ಕಾಲ ನಡೆದ ಟೂರ್ನಿಗೆ ಎಂಡ್ ಕಾರ್ಡ್ ಬಿದ್ದಿದೆ. ಆದ್ರೆ, 2 ವರ್ಷಗಳಿಂದ ಕುತೂಹಲದಿಂದ ಕಾದಿದ್ದ ಅಭಿಮಾನಿಗಳಿಗೆ ಸಹಜವಾಗಿಯೇ ನಿರಾಸೆ ಮೂಡಿಸಿದೆ. ಐಸಿಸಿ ಟೂರ್ನಿಗಳೆಂದ ಮೇಲೆ, ಇಡೀ ವಿಶ್ವ ಕ್ರಿಕೆಟ್ ಲೋಕದ ಚಿತ್ತ ಅದರತ್ತ ನೆಟ್ಟಿರುತ್ತೆ. ಹಾಗೇಯೇ ನಿನ್ನೆಗೆ ಅಂತ್ಯ ಕಂಡ ಟೆಸ್ಟ್ ಚಾಂಪಿಯನ್ಶಿಪ್ ಫೈನಲ್ ಪಂದ್ಯ ಕೂಡ, ಇಡೀ ವಿಶ್ವದ ಗಮನ ಸೆಳೆದಿತ್ತು. ಫೈನಲ್ ಪಂದ್ಯದ ಆರಂಭಕ್ಕೂ ಮೊದಲೇ ಸೋಲುಗೆಲುವಿನ ಲೆಕ್ಕಾಚಾರಗಳು, ತಂಡದ ಆಯ್ಕೆ ಸೇರಿದಂತೆ ನಡೆದ ಹಲ ಚರ್ಚೆಗಳು ಪಂದ್ಯದ ಮೇಲೆ ಕುತೂಹಲವನ್ನ ಹೆಚ್ಚಿಸಿದ್ವು. ಆದ್ರೆ ಮಳೆ ಫ್ಯಾನ್ಸ್ ಆಸೆಗೆ ನೀರೆರಚಿತು. ಮೊದಲ ಹಾಗೂ 4ನೇ ದಿನದಾಟ ಮಳೆಯಿಂದಾಗಿ ಸಂಪೂರ್ಣ ರದ್ದಾದ್ರೆ, ಉಳಿದ 4 ದಿನಗಳ ಆಟ ನಿಗಧಿತ ಓವರ್ಗಳಿಗಿಂತ ಮುಂಚೆಯೇ ಅಂತ್ಯ ಕಂಡವು. ಮೈದಾನದಿಂದ ಅಭಿಮಾನಿಗಳನ್ನ ರಂಜಿಸಿದ ಕೊಹ್ಲಿ ಮೊದಲ ಇನ್ನಿಂಗ್ಸ್ನಲ್ಲಿ 44, 2ನೇ ಇನ್ನಿಂಗ್ಸ್ನಲ್ಲಿ ಕೇವಲ 13 ರನ್..! ಹೀಗಿದ್ದೂ ಕೊಹ್ಲಿ ಅಭಿಮಾನಿಗಳನ್ನ ರಂಜಿಸಿದ್ದು, ಹೇಗೆ ಅನ್ನೋದು ನಿಮ್ಮ ಪ್ರಶ್ನೆಯಾಗಿರಬಹುದು. ಟೀಮ್ ಇಂಡಿಯಾ ನಾಯಕ ಕೊಹ್ಲಿ ಅಭಿಮಾನಿಗಳನ್ನ ರಂಜಿಸಿದ್ದು ಬ್ಯಾಟಿಂಗ್ನಿಂದಲ್ಲ! ಫೀಲ್ಡಿಂಗ್ ವೇಳೆ ಪಂದ್ಯದೂದ್ದಕ್ಕೂ ಇದ್ದ ರೀತಿಯಿಂದ. ಇಡೀ ಪಂದ್ಯಕ್ಕೆ ಮಳೆ ಅಡ್ಡಿ ಪಡಿಸಿದ್ದು ಸಹಜವಾಗಿಯೇ ಅಭಿಮಾನಿಗಳಲ್ಲಿ ಬೇಸರ ತರಿಸಿತ್ತು. ಇದನ್ನ ಸ್ಪಷ್ಟವಾಗಿ ಅರಿತಿದ್ದ ಟೀಮ್ ಇಂಡಿಯಾ ನಾಯಕ ಅಭಿಮಾನಿಗಳನ್ನ ಸಾಧ್ಯವಾದಷ್ಟು ರಂಜಿಸುವ ಪ್ರಯತ್ನ ಮಾಡಿದ್ರು. ಮೈದಾನದಲ್ಲಿ ಸದಾ ಅಗ್ರೆಸ್ಸೀವ್ ಮೂಡ್ನಲ್ಲೇ ಹೆಚ್ಚು ಕಾಣಿಸಿಕೊಳ್ತಿದ್ದ ಕೊಹ್ಲಿ, ಸೌತ್ಹ್ಯಾಪ್ಟಂನ್ನಲ್ಲಿ ಫ್ಯಾನ್ಸ್ಗಳನ್ನ ಎಂಗೇಜ್ ಮಾಡುವ ಪ್ರಯತ್ನ ಮಾಡಿದ್ರು. ಮೈದಾನದಲ್ಲಿ ಅಭಿಮಾನಿಗಳಿಗಾಗಿ ಬಾಂಗ್ರಾ ನೃತ್ಯ ಮಾಡಿದ್ದೇ ಇದಕ್ಕೆ ಸಾಕ್ಷಿ! ಪಂದ್ಯದೂದ್ದಕ್ಕೂ ಆಯಕ್ಟೀವ್ ಮೂಡ್ನಲ್ಲಿದ್ದ ಕ್ಯಾಪ್ಟನ್ ವಿರಾಟ್ ಸಲಹೆಸೂಚನೆಗಳೊಂದಿಗೆ ಆಟಗಾರರ ಬೂಸ್ಟ್ ಅಪ್ ಬಾಂಗ್ರಾ ನೃತ್ಯ ಮಾಡಿ ಅಭಿಮಾನಿಗಳನ್ನ ರಂಜಿಸಿದ್ದ ಕೊಹ್ಲಿ, 5 ದಿನದಾಟದಲ್ಲಿ ಸ್ವತಃ ಟೀಮ್ ಇಂಡಿಯಾ ಆಟಗಾರರನ್ನ ಹುರಿದುಂಬಿಸಿದ್ರು. ನಾಯಕನಾಗಿ ಸಹ ಆಟಗಾರರನ್ನ ಆಯಕ್ಟೀವ್ ಆಗಿ ಇಟ್ಟುಕೊಳ್ಳೋದು ಹೇಗೆ ಅನ್ನೋದನ್ನ, ಸೌತ್ಹ್ಯಾಂಪ್ಟನ್ ಮೈದಾನದಲ್ಲಿ ವಿರಾಟ್ ಮಾಡಿ ತೋರಿಸಿದ್ರು. ಸ್ವತಃ ಅಂತರಾಷ್ಟ್ರೀಯ ಕ್ರಿಕೆಟ್ ಕೌನ್ಸಿಲ್ ಟ್ವಿಟ್ ಮಾಡಿರುವ ವಿಡಿಯೋ ತುಣಕೆ ಅದನ್ನ ಸಾರಿ ಹೇಳ್ತಿದೆ. ತನ್ನ ಅಗ್ರೆಸ್ಸೀವ್ ಎಕ್ಸ್ಪ್ರೆಶನ್ಸ್ಗಳಿದಂಲೇ ಸುದ್ದಿಯಾಗ್ತಿದ್ದ ಕೊಹ್ಲಿ, ಇನ್ನಿಂಗ್ಸ್ನೂದ್ದಕ್ಕೂ ಸಖತ್ ಆಯಕ್ಟೀವ್ ಆಗಿದ್ರು. ಎಸೆತದಿಂದ ಎಸೆತಕ್ಕೆ ಇಡೀ ತಂಡಕ್ಕೆ ಸಲಹೆ ಸೂಚನೆಗಳನ್ನ ನೀಡ್ತಿದ್ರು. ಇಷ್ಟೇ ಅಲ್ಲ..! ಪ್ರತಿ ವಿಕೆಟ್ ಬಿದ್ದಾಗಲೂ ಬೌಲರ್ಗಿಂತ ಹೆಚ್ಚು ಸೆಲಬ್ರೇಷನ್ ಮಾಡ್ತಿದ್ರು. ಇದರೊಂದಿಗೆ ಇಡೀ ತಂಡವನ್ನ ಅಗ್ರೆಸ್ಸೀವ್ ಮೂಡ್ನಲ್ಲಿಟ್ಟಿದ್ರು. ಟೀಮ್ ಇಂಡಿಯಾದ ಎನರ್ಜಿ ಬೂಸ್ಟರ್ ಕೊಹ್ಲಿ..! ಕೇವಲ ಇದೊಂದು ಪಂದ್ಯ ಮಾತ್ರವಲ್ಲ, ನಾಯಕನ ಜವಾಬ್ಧಾರಿ ಹೊತ್ತಿರುವ ವಿರಾಟ್ ಕೊಹ್ಲಿ, ಇಡೀ ಟೀಮ್ ಇಂಡಿಯಾದ ಎನರ್ಜಿ ಬೂಸ್ಟರ್ ಅಂದ್ರೆ ತಪ್ಪಾಗಲ್ಲ. ಪ್ರತಿ ಪಂದ್ಯ, ಪ್ರತಿ ಸರಣಿಗಳಲ್ಲೂ ಆಟಗಾರರನ್ನ ಸದಾ ಆಯಕ್ಟೀವ್ ಆಗಿ ಇಟ್ಟುಕೊಳ್ಳುವ ಪ್ರಯತ್ನವನ್ನ ಕೊಹ್ಲಿ ಮಾಡ್ತಾರೆ. ಅದರಲ್ಲೂ ಮೈದಾನಕ್ಕಿಳಿದಾಗ ಕೊಹ್ಲಿಯಲ್ಲಿರುವ ವಿಶಿಷ್ಠ ಆಯಟಿಟೂಡ್, ಎಲ್ಲರ ಗಮನ ಸೆಳೆಯುತ್ತೆ. 2019ರ ಏಕದಿನ ವಿಶ್ವಕಪ್ ಟೂರ್ನಿಯ ವೇಳೆಯೂ ಐಸಿಸಿ ಕೊಹ್ಲಿಯ ವಿಡಿಯೋ ಫೂಟೆಜ್ ಒಂದನ್ನ ಬಿಡುಗಡೆ ಮಾಡಿತ್ತು. ಅದರಲ್ಲೂ ಕೊಹ್ಲಿಯ ವಿಶೇಷ ಹಾವಭಾವಗಳು ದಾಖಲಾಗಿದ್ವು. ಇಷ್ಟೇ ಅಲ್ಲ..! ಈ ಹಿಂದೆ ಇಂಗ್ಲೆಂಡ್ ತಂಡ ಭಾರತಕ್ಕೆ ಬಂದಾಗ ನಡೆದ ಟೆಸ್ಟ್ ಸರಣಿಯಲ್ಲೂ ಮೈದಾನದಿಂದಲೇ ಅಭಿಮಾನಿಗಳನ್ನ ಕೊಹ್ಲಿ ಎಂಗೇಜ್ ಮಾಡಿದ್ರು. ಆ ಸಂದರ್ಭದ ವಿಡಿಯೋಗಳು ಕೂಡ ಸಿಕ್ಕಾಪಟ್ಟೆ ವೈರಲ್ ಆಗಿದ್ವು. ಒಟ್ಟಿನಲ್ಲಿ ನಾಯಕ ಅನ್ನೋ ಕಾರಣಕ್ಕೋ ಅಥವಾ ಅಗ್ರೆಸ್ಸೀವ್ ಮೂಡ್ನಲ್ಲಿರ್ತಾರೆ ಅನ್ನೋ ಕಾರಣಕ್ಕೋ, ಕೊಹ್ಲಿ ಮೈದಾನದಲ್ಲಿದ್ದಷ್ಟೂ ಕಾಲ ಕ್ಯಾಮರಾದ ಹದ್ದಿನ ಕಣ್ಣಿನಲ್ಲಿಯೇ ಇರ್ತಾರೆ. ಈ ಕಾರಣಕ್ಕೆ ಟೀಮ್ ಇಂಡಿಯಾ ನಾಯಕ ಸೋಷಿಯಲ್ ಮಿಡಿಯಾದಲ್ಲಿ ಹೆಚ್ಚು ಟ್ರೆಂಡಿಂಗ್ನಲ್ಲಿರೋದು ಕೂಡ.